OpenLLM-France/wikimedia huggingface dataset:
# Txeriómukhovka

Txeriómukhovka (en rus: Черёмуховка) és un poble de la República de Komi, a Rússia, segons el cens del 2010 tenia 1.062 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Eino Soinio

Eino Soinio (Hèlsinki, 12 de novembre de 1894 - Hèlsinki, 7 de desembre de 1973) fou un futbolista finlandès de la dècada de 1920.
Fou 40 cops internacional amb la selecció finlandesa amb la qual participà en els Jocs Olímpics de 1912.
Pel que fa a clubs, destacà a HJK Helsinki.
Fou germà del també futbolista i gimnasta Kaarlo Soinio.

## Referències

* ↑ «Eino Soinio». Arxivat de l'original el 15 desembre 2012. [Consulta: 23 novembre 2011].
* ↑ Eino Soinio a National-Football-Teams.com (anglès)
# Ermita de Sant Pere de Castellfort

L'Ermita de Sant Pere de Castellfort, d'estil romànic i gòtic, és un temple catòlic situat a la serra, en el municipi de Castellfort (Ports, País Valencià), construït entre els segles xiii i xiv.
El conjunt arquitectònic està format per l'ermita i l'hostatgeria, construïda al segle xvii.
L'ermita, de planta rectangular, és d'una sola nau, i es compon de dues parts diferenciades per les seues fàbriques i forma del sostre: l'absis i la nau. L'absis, vuitavat amb contraforts exteriors, està separat de la nau per un arc triomfal apuntat i es cobreix amb volta de creuer. La fàbrica és de murs de carreus amb marques de pedra-piquer. La nau està formada per cinc crugies cobertes amb arcs de diafragma sobre els quals descansa la coberta de fusta. L'accés es realitza a través de dues portes, la principal als peus amb arc de mig punt en el qual es llegix la data de 1569. La segona porta en la tercera crugia, està formada per un arc de mig punt dovelat. La línia d'imposta presenta una decoració amb temes vegetals de tradició romànica, el que fa pensar que siga la portada original. La fàbrica és de murs de maçoneria presa amb calç i arcs de carreus. Destacar els paviments de guarros que formen decoració vegetal.
L'hostatgeria és una construcció afegida i consta de dues plantes. En la inferior es disposen estables, una llar i part d'habitatge dels masovers. La porta principal duu la llegenda /2mag/1631/antoni brel. En la planta superior es distribuïxen les alcoves, i una sala que s'adorna amb una imatge en la qual es representen les claus de Sant Pere i la data 1687, en la finestra apareix la data 1579.
Després de l'absis es troba l'aljub cobert amb volta de canó construïda en pedra en sec.

## Protecció

L'Ermita de Sant Pere de Castellfort està protegida per la Generalitat Valenciana amb la figura de Bé d'Interés Cultural des del 2007.

## Rogatives

Rogativa San Pere des de Catí(Catinencs)
Rogativa de San Pere des de Portell(Peregrins)
Pas per San Pere per anar fins a la Mare de Déu

## Referències

* 1 2 «Inventari General del Patrimoni Cultural Valencià».
* ↑ Pascual Moliner, Vicente.. Tresors amagats : les ermites de Castelló. Castelló: Servei de Publicacions, Diputació de Castelló, 1997. ISBN 84-86895-95-2.

## Enllaços externs

* Fitxa del BIC
# Antonio Pesenti

Antonio Pesenti (Zogno, 17 de maig de 1908 - Bèrgam, 10 de juny de 1968), era un ciclista italià que fou professional durant els anys 30 del segle xx. Era anomenat Il gatto di Zogno.
El seu major èxit com a ciclista professional va ser la victòria al Giro d'Itàlia de 1932.
Va participar en dues ocasions al Tour de França, assolint el pòdium en l'edició de 1931.
El seu fill Guglielmo Pesenti també fou ciclista professional.

## Palmarès

* 1928
** 1r a la Copa Caldirola
* 1930
** Vencedor d'una etapa al Giro d'Itàlia
* 1932
** 1r de la classificació general del Giro d'Itàlia i vencedor d'una etapa
** Vencedor d'una etapa al Tour de França

### Resultats al Giro d'Itàlia

* 1930. 5è de la classificació general. Vencedor d'una etapa
* 1931. 7è de la classificació general
* 1932. 1r de la classificació general. Vencedor d'una etapa
* 1936. 19è de la classificació general

### Resultats al Tour de França

* 1929. Abandona
* 1931. 3r de la classificació general
* 1932. 4t de la classificació general. Vencedor d'una etapa

## Referències

* 1 2 «Antonio Pesenti» (en italià). [Consulta: 14 agost 2022].
# Antonio Pedrero López

Antonio Pedrero López (Terrassa, 23 d'octubre de 1991) és un ciclista català, professional des del 2015 i actualment a les files del Movistar Team. En el seu palmarès destaca la victòria a la Ruta d'Occitània de 2021.

## Palmarès

* 2013
** 1r a la Volta a Cantàbria i vencedor d'una etapa
** 1r a la Soraluzeko Saria
** 1r al Circuit del Sollube
* 2014
** 1r a la Volta a Navarra i vencedor d'una etapa
* 2015
** 1r a la Clàssica Ciutat de Torredonjimeno
** Vencedor d'una etapa al Tour de Guadalupe
* 2021
** 1r a la Ruta d'Occitània i vencedor d'una etapa
* 2022
** Vencedor d'una etapa al Tour de l'Ain

### Resultats a la Volta a Espanya

* 2017. 51è de la classificació general
* 2019. 43è de la classificació general

### Resultats al Tour de França

* 2023. Abandona a la 14a etapa

### Resultats al Giro d'Itàlia

* 2018. 92è de la classificació general
* 2019. 46è de la classificació general
* 2020. 19è de la classificació general
* 2021. 22è de la classificació general
* 2022. 27è de la classificació general

## Referències

* ↑ «Antonio Pedrero ficha por el Movistar». marca.com, 06-11-2015 [Consulta: 11 setembre 2016].
* ↑ «Antonio Pedrero sucede a Egan Bernal como ganador en Occitania» (en castellà), 13-06-2021. [Consulta: 20 juny 2021].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Antonio Pedrero López a ProCyclingStats
# Anselmo Zarza Bernal

Anselmo Zarza Bernal (4 de juny de 1916 - 15 d'abril de 2014) va ser un bisbe catòlic de Mèxic.
Va ser ordenat sacerdot el 1939, bisbe després de Linares, Nuevo León del 1962 al 1966, i bisbe de León, Guanajuato, del 1966 al 1992. Va estudiar al Col·legi Canònic Pius Llatinoamericà de Roma a la Pontifícia Universitat Gregoriana de Roma.
El papa Joan XXIII el va designar el 24 de maig del 1962 el primer bisbe de la diòcesi de nova creació de Linares. L'arquebisbe de Puebla de los Ángeles, Octaviano Márquez y Toriz, va ordenar-lo bisbe aquell mateix any. Com a bisbe de Linares va participar en les quatre sessions del Concili Vaticà II.

## Referències

* ↑ Todesmeldung, milenio.com, abgerufen am 16. April 2014
# Anselmo Pestana Padrón

Anselmo Pestana Padrón (Guía de Isora, Canàries, 4 de desembre de 1965) és un polític espanyol i el setè president del Cabildo de La Palma des de l'etapa democràtica de 1979. Va ser Senador per la Palma des del 2007 fins al 2011, quan va presentar la seva candidatura per al cabildo.

## Biografia

Entre els anys 2006 i 2007 va ser alcalde de Santa Cruz de la Palma.

## Biografia

Llicenciat en Dret per la Universitat de La Laguna, va treballar en els serveis jurídics del Cabildo de La Palma dels que en fou lletrat en cap. És membre del Partit Socialista Canari-Partit Socialista Obrer Espanyol (PSC-PSOE), partit amb el que va elegit ser regidor a l'Ajuntament de Santa Cruz de la Palma a les eleccions municipals espanyoles de 1999, 2003 i 2007, i entre el 2006 i 2007 fou alcalde de Santa Cruz de La Palma. També va ser portaveu del Grup Municipal Socialista des de 1999 fins a 2010, primer tinent d'alcalde i portaveu municipal del seu partit entre 2005 i 2006.
Fou elegit diputat a les eleccions al Parlament de Canàries de 2003 i 2007 i hi va exercir com a portaveu d'Agricultura, Ramaderia, Pesca i Alimentació. De 2008 a 2011 fou senador per La Palma. A les eleccions de 2011 fou elegit Conseller del Cabildo de la Palma, on ha estat portaveu del grup socialista i vicepresident primer de 2011 a 2013 després d'un pacte del PSOE amb Coalició Canària, quan era presidenta Guadalupe González Taño, de CC.
L'any 2013 es trenca la coalició va ser elegit com a president del Cabildo de La Palma després de la moció de censura que va realitzar el PSOE i el Partit Popular a Guadalupe González Taño. Aquesta acció va comportar l'expulsió del partit dels consellers del PSOE al Cabildo de La Palma, i el PSOE de l'illa va quedar en mans d'una gestora. Tanmateix, el 2015 és readmès al partit i a les eleccions locals del 2015 és reelegit com a president del Cabildo. Per la seva tasca com a president del Cabildo li fou concedida l'Antena de Oro 2017.

## Referències

* ↑ "El senador Anselmo Pestana, candidato del PSOE al Cabildo de La Palma" Elapuron.com Consulta: 26 de noviembre de 2013
* ↑ Anselmo Pestana «ocupa» la cuarta alcaldía para el PSC en La Palma Consulta: 26 de abril de 2015
* ↑ Anselmo Pestana «ocupa» la cuarta alcaldía para el PSC en La Palma Consultat el 26 de abril de 2015
* ↑ Anselmo Pestana al web del Parlament de Canàries
* ↑ Fitxa del Senat
* ↑ "Anselmo Pestana, nuevo presidente del Cabildo de La Palma" Europa Press Consulta: 25 de noviembre de 2013
* ↑ Pestana: “Comienza una nueva etapa para construir en la Isla una sociedad más avanzada” Arxivat 2016-11-22 a Wayback Machine. Consulta: 26 de noviembre de 2013
* ↑ «El PSOE se queda sin grupo en el Cabildo tras la expulsión de sus consejeros - El Apurón» (en castellà). , 22-11-2013 [Consulta: 4 gener 2017].
* ↑ El socialista Anselmo Pestana asume de nuevo este lunes la Presidencia del Cabildo, eldiario.es, 21 de juny de 2015
* ↑ Conceden a Anselmo Pestana una ‘Antena de Oro’ por “su brillante labor al frente del Cabildo”, eldiario.es, 11 d'octubre de 2017
# Millerton

«Millerton» té aquests significats:
* Millerton (Califòrnia).
* Millerton (Iowa).
* Millerton (Nova York).
* Millerton (Oklahoma).
# Mia Mottley

Mia Mottley (Barbados, 1 d'octubre de 1965), de nom complet Mia Amor Mottley, és una política barbadiana. Presidenta del Partit Laborista de Barbados (BLP) és primera ministra de l'illa d'ençà del maig de 2018. És la primera dona que ha arribat a ocupar aquest càrrec. Mottley és una fervent republicana. Un dels objectius a complir durant el seu mandat és la ruptura amb els Reialmes de la Commonwealth i l'establiment d'una república parlamentària el novembre del 2021, quan es complien 55 anys de la independència de Barbados, per deixar així el passat colonial enrere i tenir un cap d'Estat propi barbadià. El 2022 va ser reelegida primera ministra per majoria absoluta.

## Referències

* ↑ Barbados elects Mia Mottley as first woman PM. BBC News, 25 maig 2018
* ↑ «Barbados to remove Queen as head of state and declare republic» (en anglès), 16-09-2020. [Consulta: 11 gener 2023].
* ↑ «Barbados Leader Mia Mottley Re-Elected in Another Landslide» (en anglès). Bloomberg.com, 20-01-2022.
# Construcció de subconjunts

En la teoria de la computació, la Construcció de subconjunts és un mètode estàndard per a, partint d'un NFA (Autòmat Finit No Determinista), obtenir un DFA (Autòmat Finit Determinista) equivalent, és a dir, que reconegui el mateix Llenguatge regular. En la teoria és important perquè estableix que els NFA encara que són més flexibles, no poden reconèixer cap llenguatge que un DFA no pugui. No obstant això, donat un NFA amb $n$ estats, el DFA equivalent podria tenir fins $2^{n}$ estats, per la qual cosa de vegades, construir un DFA a partir d'un NFA de grans dimensions no és practicable. Aquest problema es minimitza en gran manera amb l'algorisme de Construcció de subconjunts , el qual limita la inserció d'estats al DFA resultant únicament als casos estrictament necessaris.
Sigui $M\equiv (Q,\Sigma ,\delta ,q_{0},F)$ un NFA. L'algorisme de Construcció de subconjunts permet trobar un DFA $M'\equiv (Q',\Sigma ,\delta ',q'_{0},F')$ de manera que $L(M)=L(M')$

## Algorisme de construcció de subconjunts

Vegem un Pseudocodi per l'algorisme:
Apliquem ara l'algorisme al NFA de la següent figura:
Comencem obtenint la $\epsilon$ -clausura de l'estat d'arrencada del NFA, és a dir, el conjunt d'estats abastables des de l'estat inicial, consumint únicament $\epsilon$ -transicions .
Un cop tenim definit l'estat d'arrencada del nostre DFA, podem començar a completar els estats i transicions restants. Com sabem que S representa un conjunt d'estats del NFA inicial, només hem de fer transitar aquest conjunt amb cada símbol del nostre alfabet i estudiar a quins altres conjunts s'arriba. Si aquests altres conjunts no pertanyen a Q ', llavors els afegirem al nostre DFA, en el cas contrari, només haurem d'afegir noves transicions.
En el nostre cas, el nostre estat inicial S ={0,1,2,4,7}transita amb símbol 'a' a un nou conjunt ({3,8}), al qual calcularem la seva $\epsilon$-clausura per obtenir B ={0,1,2,3,4,6,7,8}.
Repetim el procés anterior usant ara l'altre símbol pertanyent al nostre alfabet.
Un cop creades totes les transicions possibles per al nostre estat inicial ( S ), continuem l'execució de l'algorisme amb cada un dels estats trobats prèviament. En aquesta iteració, obtenim un conjunt d'estats ja conegut, per la qual cosa, només haurem d'afegir la transició corresponent al nostre autòmat.
El conjunt d'estats d'acceptació del DFA resultant estarà format per tots aquells estats que continguin un estat final de l'NFA. En el nostre cas, el NFA inicial tenia un estat d'acceptació identificat com 10 . En el procés que hem seguit només hem obtingut un conjunt que contingui aquest estat ( E ), per la qual cosa aquest es convertirà en el nostre nou estat d'acceptació.
El DFA resultant quedaria d'aquesta forma:

## Exemples
### Exemple 1

$\Rightarrow$

### Exemple 2

$\Downarrow$

## Referències

* keller/Kelley, Dean. Teoria d'Autòmats i Llenguatges Formals. Prentice Hall, 1995. ISBN 0-13-518705-2.
* Hopcroft, J., Motwani, R., i Ullman, J.. Introducció a la teoria d'autòmats, Llenguatges i Computació. Addison Wesley, 2002. ISBN 84-7829-056-7.
# Cwm

Cwm és una localitat situada al comtat de Blaenau Gwent, a Gal·les, amb una població estimada a mitjan 2016 de 2.760 habitants. Està situada al sud de Gal·les, a poca distància a nord de Cardiff i del canal de Bristol.

## Referències

* ↑ Citypopulation.de Estadístiques del comtat de Blaenau Gwent. Consultat el 21 de juliol de 2018.
# Mia Isabella

Mia Isabella (Chicago, 30 de juliol de 1985) és una actriu pornogràfica transsexual nord-americana.

## Inicis

Isabella va néixer i va créixer a Chicago, Illinois, però va passar gran part de la seva infància a Tennessee abans de tornar a Chicago com a adolescent. Té ascendència francesa, porto-riquenya i jamaicana. Entre els vuit i els 18 anys, tocava el violí almenys dues hores diàries. Es va graduar de l'escola secundària a setze anys, va assistir a l'Art Institute de Chicago i posseïa una boutique de disseny de luxe. És llicenciada en moda pel 'Paris Fashion Institute.

## Carrera

Isabella va entrar a la indústria indústria del cinema per a adults l'any 2005 a l'edat de dinou anys, realitzant la seva primera escena amb Yasmin Lee i Kayla Coxxx per a l'empresa Anabolic Video. Es va prendre un parèntesi en el porno quan tenia 21 anys i va tornar als 23. El gener de 2014 es va retirar del porno.

## Vida personal

A vint-i-dos anys, Isabella es va sotmetre a una cirurgia de feminització facial que va consistir en una reducció de la barbeta, la mandíbula, l'os nasal i a una ritidectomia mitjana i superior. També es va sotmetre a una segona cirurgia d'augment de pit. El mes de setembre de 2010, es va realitzar una rinoplàstia, un implant de galtes, una altra ritidectomia mitjana i superior, i una correcció del seu pit dret, que no havia quedat bé en les seves operacions anteriors.

## Premis i nominacions

| Any | Cerimònia | Categoria |
| 2010 | Urban X Award | Best Ethnic Transsexual Site |
| 2011 | Premis AVN | Best Alternative Web Site |
| 2011 | Premis AVN | Artista transsexual de l'any |
| 2011 | Urban X Award | Transsexual Performer of the Year |
| 2011 | Premis XBIZ | Artista transsexual de l'any |
| 2012 | Premis AVN | Artista transsexual de l'any |
| 2012 | Premis AVN | Best Alternative Website |
| 2012 | NightMoves Award | Best Transsexual Performer (Editor’s Choice) |
| 2012 | Premis XBIZ | Artista transsexual de l'any |
| 2012 | Premis XBIZ | Transsexual Site of the Year |
| 2013 | Premis XBIZ | Artista transsexual de l'any |
| 2014 | Premis XBIZ | Artista transsexual de l'any |

## Referències

* 1 2 3 4 Diana Tourjee (2016-02-22). «Beyond the Tyga Sex Scandal: The Real Life of Trans Porn Star Mia Isabella». Vice.
* 1 2 3 4 5 Miss Lagsalot. «Mia Isabella — "Having a big cock and being so girly made me feel uncomfortable growing up."». WHACK!, 19-10-2010. Arxivat de l'original el 9 agost 2011. [Consulta: 11 setembre 2014]. Arxivat 2011-08-09 a Wayback Machine.
* ↑ «Mia Isabella» (en anglès). iafd.com. [Consulta: 25 juliol 2021].
* 1 2 «Mia Isabella - Der transsexuelle Superstar aus den USA im Interview». German-Adult-News, octubre 29, 2010. [Consulta: 11 setembre 2014].
# Mont Wilson

El Mont Wilson - Mount Wilson (anglès) - és un dels cims més coneguts de la serralada de Califòrnia (Estats Units), San Gabriel Mountains, fa 1.740 m i forma part del bosc Angeles National Forest al Comtat de Los Angeles. És on es troba l'Observatori Mount Wilson i ha esdevingut el centre astronòmic del Sud de Califòrnia amb telescopis de 1.524 mm i de 2.540 mm i torres solars de 18,3 m i de 45,7 m. Encara que no és el cim més alt dels seus voltants, és prou elevat perquè la neu pugui interrompre de vegades les observacions astronòmiques. Mirant des del Mont Wilson cap muntanya interromp la visibilitat fins a l'Oceà Pacífic. En dies clar s'hi pot veure l'Illa Santa Catalina (Califòrnia) que es troba a 70 milles de distància.
El Mount Wilson també és molt utilitzat per posar-hi antenes de ràdio i de televisió per a la zona metropolitana de Los Angeles (Greater Los Angeles Area).

## Història

Els habitants amerindis de San Gabriels probablement pertanyien a diverses tribus dels tongva que vivien a les valls.
La primera exploració registrada a aquesta muntanya va ser la de Benjamin Davis Wilson també conegut com a "Don Benito". Wilson, era avi de George S. Patton, Jr. i era propietari del Rancho San Pascual cap a 1852. Wilson tenia un celler de vi i va anar al Mont (que porta el seu cognom) a cercar-hi fusta adequada per a fer les bótes del seu celler.

## Enllaços externs

* List of Mount Wilson broadcasters
* Photos from Mount Wilson Arxivat 2011-05-26 a Wayback Machine.
* Webcam at Mount Wilson Observatory
* Hikers
* Howser, Huell. «Mt. Wilson – California's Gold (147)». California's Gold. Chapman University Huell Howser Archive, 08-11-2010. Arxivat de l'original el 30 de juny 2013. [Consulta: 9 setembre 2014].
# Llibre de piades

Un llibre de piades, llibre de registre o llibre del cim, és un llibre amb fulls en blanc que es pot trobar en alguns cims, refugis de muntanya i altres llocs de muntanya, on es pot deixar una nota escrita amb la data i el nom de la persona o persones que hi han pujat. També s'hi acostuma a explicar el motiu de l'ascensió, les sensacions viscudes, la via recorreguda o allò que cadascú vulgui. Tradicionalment aquest llibres, guardats en una capsa metàl·lica per protegir-los de les inclemències meteorològiques, són dipositats per una entitat excursionista que es cuida de recollir-los quan són plens i posar-n'hi un de nou.

## Referències

* ↑ «Consulteca | Demcat». Arxivat de l'original el 2019-07-09. [Consulta: 9 juliol 2019].

## Enllaços externs

* Llibre de piades on line de la Federació d'Entitats Excursionistes de Catalunya
# Llac George (Uganda)

El llac George, Lake George o llac Dweru és un llac d'Uganda. Ocupa una superfície de 250 km² i forma part del sistema del Grans Llacs d'Àfrica africans però no es considera que sigui un dels Grans Llacs d'aquest sistema. Com els altres llacs d'aquesta regió rep el nom d'un membre de la família reial britànica, en aquest cas del Príncep George (George V of the United Kingdom) que més tard va passar a ser el Rei Jordi V del Regne Unit. El llac George drena cap al sud-oest fins al Llac Edward per la canal de Kazinga.
# Les peregrinacions de Childe Harold

Les peregrinacions de Childe Harold o El pelegrinatge de Childe Harold és un extens poema narratiu dividit en quatre cants, de l'autor anglés Lord Byron, publicat entre 1812 i 1818.
El poema es refereix als viatges i reflexions d'un jove desencisat del món, fastiguejat per una vida de plaers, que gaudeix dels paisatges de les terres per on va passant. És una expressió malenconiosa d'una generació farta de les guerres postrevolucionàries i l'era napoleònica. En el títol apareix la paraula childe, nom donat en l'edat mitjana a Anglaterra als joves aspirants a cavallers.
El poema és autobiogràfic: gran part dels viatges són per la Mediterrària i la mar Egea, ben conegudes per Byron. Viatjà per l'estat espanol, Portugal, Itàlia, Albània, Malta, Grècia i Turquia. El començà a escriure a Albània al 1812. Malgrat que Byron no pensava que el poema tindria èxit, en publicar-lo l'editor John Murray, rebé un gran acolliment i feu famós a Byron. Les dones aristocràtiques foren les que més valoraren el poema, atretes per la personalitat de Harold.
Aquest poema introduí el concepte d'heroi byronià, que es feu cada vegada més popular. Aquest tipus d'heroi és descrit com un marginat de la societat, un fora de la llei, que es qüestiona a si mateix; és de vegades cruel, altres amable, devot però sense fe, i mai satisfet, sempre cercant noves sensacions.
Childe Harold expressà clarament les creences i idees de Byron.
L'atmosfera del poema inspirà el compositor francés Hector Berlioz per a la seua simfonia Harold a Itàlia.

## Referències

* ↑ George Gordon Byron Baron Byron. Childe Harold's Pilgrimage: A Romaunt. John Murray, 1812.
* ↑ La peregrinación de Childe Harold. Imprenta de La Crónica, 1864.
* ↑ Elisabeth Angel-Perez. Les Fondamentaux - Histoire de la littérature anglaise. Hachette Éducation, 29 agost 2018, p. 91–. ISBN 978-2-01-621274-5.
* ↑ Derek Brewer. Childe Roland to the Dark Tower Came: An Approach to English Studies: An Inaugural Lecture Delivered Before the University of Cambridge on 26th January 1984. CUP Archive, 24 maig 1984, p. 2–. ISBN 978-0-521-31868-6.
* ↑ David Booth. An analytical dictionary of the English language, 1830, p. 26–.
* ↑ Reportorio de literatura y variedades. Impr. del Repertorio, 1841, p. 20–.
* ↑ Dictionnaire de conversation a l'usage des dames et des jeunes personnes, ou Complément nécessaire de toute bonne éducation publié sous la direction de M. W. Duckett: BIT-CHE. Langlois et Leclercq, 1841, p. 111–.
* ↑ P. Stock. The Shelley-Byron Circle and the Idea of Europe. Palgrave Macmillan US, 12 abril 2010, p. 1–. ISBN 978-0-230-10630-7.
* ↑ Hector Berlioz. Hector Berlioz; Selections from His Letters, and Aesthetic, Humorous, and Satirical Writings. Holt, 1879, p. 415–.
# Avinguda de la Vila Joiosa

L'avinguda de la Vila Joiosa, popularment coneguda com a carretera de la Cantera, és una llarga avinguda costanera de la ciutat d'Alacant.
L'avinguda es perllonga en direcció sud-oest - nord-est des del scalextric del Postiguet fins a la rotonda de la Illeta, al barri de l'Albufereta. Amb 2,75 km de longitud, l'avinguda discorre encaixonada entre la costa i la Serra Grossa, i connecta el centre d'Alacant amb les platges del nord del terme municipal. Al marge litoral, un llarg passeig per als vianants amb tres miradors recorre l'avinguda.
Es tracta d'una carretera de dos carrils per sentit separats per una mitjana. El límit de velocitat, de 50 km/h, està controlat mitjançant radar.
Per l'avinguda circulen les línies 21, 22, 21N, 22N d'autobús (TAM). Donen a aquesta avinguda les parades de Sangueta i La Illeta del TRAM Metropolità d'Alacant, que circula en paral·lel, encara que a diferents altures.

## Referències

* ↑ REDACCION, AlicantePress. «La carretera de la Cantera se corta el lunes durante un mes» (en castellà). Alicante Press | Información sobre la actualidad de Alicante. [Consulta: 30 gener 2020].
* ↑ says, Ramon. «Nuevo paseo de La Cantera | Por ahí no es...» (en castellà). [Consulta: 30 gener 2020].
* ↑ INFORMACION. «Más multas contra la velocidad» (en castellà). www.diarioinformacion.com. [Consulta: 30 gener 2020].